[{"text_idx": "#000000", "text": "Kiirabikopter hakkab tulevikus kiiret abi osutama"}, {"text_idx": "#000001", "text": "Eestis puudub hetkel kiirabikopteri teenus. Olukord vo\u0303ib aga peagi muutuda \u2013 loodud on MTU\u0308 Eesti Kiirabikopter, mis tegeleb teenuse teadvustamise ja arendamisega."}, {"text_idx": "#000002", "text": "Lennuvahendite kasutamine meditsiiniteenuse toetuseks on ta\u0308napa\u0308eva maailmas u\u0308sna laialt levinud. Na\u0308iteid ei pea kaugelt otsima \u2013 ka meie naabervabariigis Soomes on selline teenus olemas ja esindatud lausa kuue baasiga. Keskmiselt tehakse Soomes igal aastal 1500 va\u0308ljalendu aastas ning kohalejo\u0303udmine abivajajani ko\u0303igub 17-36 minuti vahel. Suuruse poolest Eestiga vo\u0303rreldavas Taani kuningriigis on lausa kolm o\u0308o\u0308pa\u0308evaringses valves olevat kiirabikopteri baasi."}, {"text_idx": "#000003", "text": "Eestis hetkel sellist teenust ei ole. A\u0308a\u0308rmisel vajadusel teostavad ha\u0308daabi meditsiinilende Politsei- ja Piirivalve lennusalga kopterid. Need ta\u0308idavad aga riiklikult erinevaid u\u0308lesandeid ja juhul, kui ressurssi soovivad kasutada korraga mitu jo\u0303ustruktuuri, ei pruugi meditsiiniteenus olla prioriteediks."}, {"text_idx": "#000004", "text": "Olukorra parandamiseks u\u0308hendasid viis ettevo\u0303tlikku lennundustaustaga meest jo\u0303ud ja lo\u0303id MTU\u0308 Eesti Kiirabikopter. Hetkel ei osutata ku\u0308ll veel kiirabikopteri teenust, kuid ka\u0308sil on teenuse teadvustamise ja arendamise faas."}, {"text_idx": "#000005", "text": "\u201eEsmalt on vaja kokku viia asjast huvitatud pooled ja teadvustada kiirabikopteri teenuse olemusest nii rahvast kui ametnikke, samuti riigikoguliikmeid,\u201d ra\u0308a\u0308kis u\u0308rituse u\u0308ks eestvedajatest Martin Noorsalu, kes on karastada saanud Afganistanis so\u0303java\u0308ekopteri piloodina. Noorsalu so\u0303nul on hetkel probleemiks rahaliste vahendite leidmine, et sellist teenust u\u0308ldse idee kavandist edasi arendada."}, {"text_idx": "#000006", "text": "Samas to\u0303des kopteripiloot, et jalgratast pole vaja leiutama hakata ning tuginedes teiste riikide aastatepikkusele kogemusele ei ole projekti ka\u0308ivitamine sugugi keeruline. Analoogset teenust pakkuvates riikides on asi ka\u0308ima lu\u0308katud nii eraannetuste kui riiklike toetuste najal. Kui reaalsed numbrid lauale panna, siis u\u0308he toimiva baasi u\u0308lalpidamine la\u0308heks aastas maksma kolm kuni viis miljonit eurot. Testperioodiks, mis kestaks kolm kuud, la\u0308heks Noorsalu so\u0303nul vaja miljon eurot, et to\u0303estada su\u0308steemi toimimist ja ja\u0308tkusuutlikkust."}, {"text_idx": "#000007", "text": "Raha on vaid asja u\u0308ks pool. Kuna kiirabiteenust osutavad Eestis erinevad firmad, siis tuleb kiirabikopteri teenus omakorda integreerida praegusesse meditsiinisu\u0308steemi. \u201eSelge on see, et tavakiirabil kulub tunde, et jo\u0303uda abivajajani raskesti ligipa\u0308a\u0308setavasse kohta vo\u0303i saartele,\u201d ra\u0308a\u0308kis Noorsalu. Kopter lendab otse abivajajani 250 km/h ning pardal on arst ja parameedikust meeskonnaliige. Esmased toimingud saab la\u0308bi viia juba kopteri pardal."}, {"text_idx": "#000008", "text": "Politsei- ja Piirivalve lennusalga juhi Kalmer Su\u0308tti so\u0303nul on idee kiirabikopteri teenuse pakkumisest igati tervitatav ja tooks lennundusse uusi tuuli. Samas arvas Su\u0308tt, et Eesti suhteline va\u0308iksus ja asustustihedus ei ole siiani karjuvat vajadust kiirabikopteri ja\u0308rele tekitanud. Patsiendi jaoks on oluline transpordiaeg, vo\u0303imalikult kiiresti u\u0308hest haiglast teise vo\u0303i su\u0308ndmuskohalt haiglasse jo\u0303udmine. \u201eViiendik mo\u0308o\u0308dunud aasta lendudest olid meditsiinilennud, mis tegi kokku 270 tundi. See, mis saab edasi, peaks olema erinevate ametkondade otsustada,\u201c u\u0308tles lo\u0303petuseks Su\u0308tt."}, {"text_idx": "#000015", "text": "Muuseumis ko\u0303neldakse tervislikest eluviisidest 20. sajandi alguses"}, {"text_idx": "#000016", "text": "Inspektorid leidsid Virumaa hoolekandeasutuste hoonetes puudusi"}]